**Használati Útmutató**

**indulás előtti teendők**

|  |  |
| --- | --- |
| 1. | Keress egy viszonylag egyenletes felületet, ahol nincsenek éles tárgyak, kavicsok, tüskék stb.! Vigyél magaddal ponyvát, vagy pokrócot, amit aláteríthetsz. |
| 2. | Bontsd ki a zsákot és hajtogasd ki a SUP-ot, majd terítsd ki az előkészített terepre! |
| 3. | Csavard ki a szelepsapkát, és győződj meg róla, hogy a szelep pöcök **ne legyen benyomva**! Segítségképpen ott a magyarázó ábra a SUP-on. |
| 4. | Szereld össze a pumpát, és helyezd a pumpa csövének végét a szelepre, majd egy félfordulattal tekerd rá, hogy a kampó beakadjon! |
| 5. | Kezdd el pumpálni és **15 PSI** (1,03 bar) nyomásig meg se állj, majd akaszd ki a pumpacsövet és csavard vissza a szelepsapkát! |
| 6. | Vízre szállás előtt told be a szkeget a deszka alján található sínbe, és rögzítsd a kis pöcökkel! |
| **!Fontos!**  **Ne hagyd a deszkát hosszabb ideig a napon, mert a hőtágulás miatt kidurranhat!**  **Eressz ki egy kis levegőt belőle és tedd napvédett helyre!** | |

**Használati Útmutató**

**kikötés utáni teendők**

|  |  |
| --- | --- |
| 1. | A deszka felületét még a vízben lelocsolhatod, ha iszapos lett. |
| 2. | Keress egy viszonylag egyenletes felületet, ahol nincsenek éles tárgyak, kavicsok, tüskék stb.! Vigyél magaddal ponyvát, vagy pokrócot, amit aláteríthetsz. |
| 3. | A vízből kiemelés után csúsztasd ki a szkeget a sínből! Ehhez ki kell húznod a szkeg biztosító pöckét, amihez az átellenes oldalon alá kell nyomni a kibiztosító gombot. |
| 4. | Keress egy egyenletes, pormentes felületet, amely nem sérti meg a deszka felületét és fektesd rá a deszkát! |
| 5. | Elcsomagolás előtt, vedd le a szelepsapkát, majd nyomd be a pöcköt és hagyd benyomva, hogy az összehajtásnál ki tudjon préselődni a levegő! Miután összehajtottad, és kipréselted a levegőt, akaszd ki a szelepet, mert így akadályozod, hogy beszívja magától a levegőt. |
| 6. | Összehajtogatás előtt egy száraz ronggyal törölgesd át a felületet, majd minden hajtásnál ellenőrizd, hogy ne legyen felszedett szennyeződés, por, homok, ágdarabok, avar stb., amik a tárolásnál felsérthetik a deszka felületét. |
| 7. | Csomagold be a deszkát és a tartozékokat a zsákjába, majd miután hazaértél, terítsd ki, hogy kellően ki tudjon száradni! |